大阪城

大阪城（おおさかじょう），又叫金城、錦城，係日本一座城堡，喺大阪府大阪市，古時屬攝津國，1583年起。如今喺大阪城公園內。 呢城係關白豐臣秀吉住嘅，佢死咗之後，德川家康有勢，同豐臣秀賴佢哋喺呢度最後一戰，德川家滅嗮豐臣家之後，江戶幕府用呢座城嚟控制西日本嘅大名。 一開始係叫「大坂城」，但係喺1870年，明治維新嗰陣，有人話「坂」字拆出來就係士反，畀人諗到「武士作反」，佢哋好避忌就改成而家嘅「大阪城」，而家人寫「大坂城」嚟區別歷史。